"Simon is 'n wêreldreisiger, vertroud met die reëls van vryheid en ongebonde plesier. In Bali verbind 'n selfoon-app twee vreemdelinge vir anonieme seks, terwyl die taal op hulle lippe identiteite eggo wat albei reeds agtergelaat het. Kaapstad is vol versteekte ruimtes, vir die uitleef van sensuele vryhede, maar in Nederland kom die skrywende Simon te staan teen homself. In Tokio probeer twee ex-pats vrede maak met die land wat hulle van mekaar skei, en in Istanbul uiteindelik: dat liefde saam met seks mag kom. Deurentyd keer herinneringe terug: kleintyd in die Oos-Kaap, sy pa, die plaas en voorligting aan die hand van 'n beesboerdery. In sy sielkundige se spreekkamer bind Simon onder dr. Spiteri se leiding die grepe van oomblikke en ervarings aan mekaar."--Cover